钦定古今图书集成/明伦汇编/官常典/第078卷 > 陇西定公仑
## 钦定古今图书集成/明伦汇编/官常典/第078卷 > 陇西定公仑

按《魏书陈留王传》：陈留桓王虔兄蒲城侯𫖮子仑，世
祖时袭父爵，以功除统万镇将。后从永昌王仁南征，
别出汝阴。济淮，刘义隆将刘康祖屯于慰武亭，以邀
军路，师人患之。仑曰：“今大风既劲，若令推草车方轨
并进，乘风纵烟火，以精兵自后乘之，破之必矣。”从之，
斩康祖，传首行宫。高宗即位，除秦州刺史，进爵陇西
公。卒，谥“定公。”子琛袭爵。